Lav et referat af nedenstående tekst:

Tekst:
To mænd blev sent torsdag aften anholdt ved Step In i Hjørring. Den ene udviste aggressiv adfærd over for en bartender - den anden var uforskammet over for en kvindelig betjent. Begge sigtes for overtrædelse af ordensbekendtgørelsen. Omkring klokken 23.36 modtog Nordjyllands Politi en anmeldelse om en muskuløs mand, som var aggressiv over for en bartender på Step In i Hjørring, oplyser vagtchef ved Nordjyllands Politi, Karsten Kristensen. En patrulje ankom til stedet, hvor den 34 årige mand, som angiveligt var aggressiv over for en bartender, blev anholdt og bragt til detentionen. Han fik følgeskab af en 35 årig mand, som sendte diverse grove ukvemsord i retning mod en kvindelig betjent. Efter blandt andet at have kaldt hende for ord som "so" og "kælling" sigtes han for at overtræde straffeloven ved fornærmende tiltale mod en tjenestemand.

Referat:
To mænd sigtes for overtrædelse af ordensbekendtgørelsen efter en tur på Step In i Hjørring torsdag aften.